b"\n_START_ARTICLE_\nWilliam Libbey\n_START_SECTION_\nPrimers anys\n_START_PARAGRAPH_\nNascut a Jersey City, Nova Jersey, era fill de William Libbey, Jr., un ric comerciant de Nova York, i Elizabeth Marsh (Libbey). Com a estudiant a Princeton, Libbey fou el responsable de l'adopci\xc3\xb3 del taronja i negre com a colors de l'escola.\n_START_SECTION_\nProfessor\n_START_PARAGRAPH_\nLibbey es va graduar a Princeton el 1877 i aquell mateix estiu va emprendre una expedici\xc3\xb3 cient\xc3\xadfica a l'Oest. Va ser en el marc d'aquesta expedici\xc3\xb3 que la tarda del 17 de juliol de 1877 va coronar per primera vegada el cim del mont Princeton. Despr\xc3\xa9s de passar l'estiu a l'Oest marx\xc3\xa0 a estudiar a Berl\xc3\xadn i Par\xc3\xads._NEWLINE_En tornar als Estats Units Libbey es doctor\xc3\xa0 en geologia el 1879, sent el primer que ho feia a  Princeton. El 1880 va ser nomenat director del Museu de geologia i arqueologia, aix\xc3\xad com a professor associat per impartir geografia f\xc3\xadsica.  El 1883 va ser nomenat professor a temps complet i va continuar donant classes de geografia f\xc3\xadsica._NEWLINE_El 1897 Libbey va estar involucrat en la controv\xc3\xa8rsia sobre si els Acoma havien viscut mai a la Mesa Encantada. Despr\xc3\xa9s d'un gran esfor\xc3\xa7, va passar unes quantes hores al cim de la mesa i va arribar a la conclusi\xc3\xb3 que l'indret no havia estat mai ocupat. Treballs posteriors han demostrat que la conclusi\xc3\xb3 de Libbey va ser precipitada._NEWLINE_El 1912 va prendre part als Jocs Ol\xc3\xadmpics d'Estocolm, on disput\xc3\xa0 la competici\xc3\xb3 de tir al c\xc3\xa9rvol, tret simple per equips del programa de tir, en qu\xc3\xa8 guany\xc3\xa0 la medalla de plata._NEWLINE_Libbey mor\xc3\xad a Princeton, Nova Jersey."